{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o izvođenju javnog vatrometa"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZORAN SAMBOL","PRAVILNIK O IZVOĐENJU JAVNOG VATROMETA","Zabraniti bilo kakva izvođenja javnih i/ili privatnih vatrometa. Hrvatskome društvu ne treba \"šenlučenje\" kao u kakvoj srednjeazijskoj \"kasabi\". Buka vatrometa je štetna za zdravlje ljudi, životinja i prirodu... \n\nVatromet ekološki nije prihvatljiv: https://www.dw.com/hr/mo%C5%BEe-li-vatromet-biti\n-ekolo%C5%A1ki-prihvatljiv/a-56103558","Nije prihvaćen","Cilj ovog Pravilnika nije potpuna zabrana izvođenja javnih i/ili privatnih vatrometa već propisivanje uvjeta za sigurno izvođenje javnih vatrometa."]
[2,"Hinko Mance","PRAVILNIK O IZVOĐENJU JAVNOG VATROMETA","Predlažem da se ovim pravilnikom regulira i puštanje zapaljenih letećih lampiona tzv. SKY LANTERNA jer njihova upotreba nije regulirana","Nije prihvaćen","Leteći lampioni ne spadaju u eksplozivne tvari niti, odnosno u sredstva za izvođenje javnih vatrometa, pa samim time nisu predmet ovog Pravilnika."]
[3,"Udruga Zelena Istra","PRAVILNIK O IZVOĐENJU JAVNOG VATROMETA,\nČlanak 1.","Zalažemo se za ukidanje vatrometa i to zbog uznemiravanja i usmrćivanja životinja. Važeći  Zakon o zaštiti životinja (NN 102/2017, 32/2019) zabranjuje uznemiravanje i usmrćivanje životinja. Člankom 5. (1) zabranjeno je životinje usmrćivati, nanositi im bol, patnju i ozljede te ih namjerno izlagati strahu i bolestima, dok stavak 29. zabranjuje bacanje petardi na životinje ili drugih pirotehničkih sredstava\".   Iz gore navedenih razloga, zalažemo se za potpunu zabranu upotrebe pirotehničkih sredstava (uključujući petarde i druge eksplozivne naprave koje se prvenstveno koriste tijekom božićnih i novogodišnjih praznika) i vatrometa zbog uznemiravanja i usmrćivanja životinja. Minimalna mjera zaštite koju treba uvesti u predmetni Pravilnik je da mjesto ispaljivanja vatrometa mora biti udaljeno najmanje 1 km od spavališta ptica, te na površinama na kojima se nalazi najmanji broj ptica. \nU Puli su nakon vatrometa s otvaranja Pulskog filmskog festivala javnosti predočene fotografije usmrćenih ptica. Osim stradavanja ptica, i mnogi kućni ljubimci trpe veliki strah i nisu rijetki ljubimci koji se izgube nakon paničnog bijega. Broj ili intenzitet patnje i stradanja pasa, mačaka, ptica i drugih divljih i domaćih životinja teško je utvrditi, pa se oslanjamo na brojna negativna iskustva očevidaca i vlasnika. Nakon naše intervencije, vatromet na otvaranjuy PFF-a je ukinut. \n\nSvoje ponašanje trebali bismo uskladiti s vremenom u kojem živimo, kada je svijest o nužnosti zaštite životinja sve veća. Neki gradovi prednjače u shvaćanju važnosti zaštite i dobrobiti životinja i zabranjuju bučne vatromete, dopuštajući samo one tihe, poput Collecchia u Italiji: https://dogtime.com/trending/33475-town-italy-sw\nitches-silent-fireworks-reduce-anxiety-animals \nNeki, poput Grada Rima, u potpunosti zabranjuju ne samo vatromete već i sva druga pirotehnička sredstva upravo zbog zaštite životinja: https://www.ilmessaggero.it/roma/news/botti_capo\ndanno_roma_vietati_ordinanza-4201109.html\nOsim toga, današnja tehnologija omogućava i druge spektakularne alternative, poput laserskih \"vatrometa\".  Zaista nije više nužno slavlje povezivati s bukom i pucanjem te patnjom i smrću životinja.\n\nMišljenje o utjecaju vatrometa na ptice dale su i dvije najveće organizacija za zaštitu ptica u Hrvatskoj - Hrvatsko društvo za zaštitu ptica i prirode i Udruga BIOM. Obje su potvrdile iznesena stajališta:   Hrvatsko društvo za zaštitu ptica i prirode, 23. srpnja 2019.: \"Vatromet i detonacije koje nastaju prilikom njega u ptica uzrokuju njihovo plašenje, rastjerivanje i paničan bijeg. Posljedice su prvenstveno dramatične kod dnevnih ptica, koje noć provode spavajući, vrlo često se sakupljaju u velikom broju na pojedinim lokacijama koja zovemo spavališta. Uplašene nenadanim eksplozijama ptice sa spavališta panično bježe te se, zbog panike i nedostatka svjetla, sudaraju međusobno ili s drugim objektima pri čemu se mogu teško ozlijediti. Ukoliko se nađu u blizini detonacija, pritisak koji nastaje eksplozijom dovodi do teških unutarnjih povreda i njihove smrti. Eksplozije kod ptica također uzrokuju fiziološki stres, koji kod pojedinih primjeraka može izazvati srčani ili moždani udar.\n\nIz gore navedenih razloga, zalažemo se za potpunu zabranu upotrebe pirotehničkih sredstava (uključujući petarde i druge eksplozivne naprave koje se prvenstveno koriste tijekom božićnih i novogodišnjih praznika) i vatrometa. Ukoliko vatromet nije moguće izbjeći, tada bi mjesta njegova ispaljivanja morala biti udaljena najmanje 1 km od spavališta ptica (on će se ionako vidjeti iz daljine), te na površinama na kojima se nalazi najmanji broj ptica (npr. velika parkirališta, luke i marine i sl.).   Tibor Mikuška, B.Sc., Croatian Society for the Bird and Nature Protection, Gundulićeva 19a, 31000 Osijek, +385 31 202 796\"\n\nUdruga BIOM, 23. srpnja 2019. : \"Vatromet u današnje doba je postao standard za vrijeme proslava, festivala i sličnih događanja. U Hrvatskoj, iako se najčešće koriste tijekom novogodišnjih praznika, pirotehnička sredstva se mogu koristiti bilo kada tijekom godine, uz odobrenje Ministarstva unutarnjih poslova. Utjecaj antropogenog uznemiravanja na divlje životinje je velika briga konzervacijske biologije te je kao takva tema mnogih znanstvenih istraživanja, a vrlo je aktualna tema upravo u onim periodima kada se masovno koriste. Osim divljih životinja, čije je ponašanje teže pratiti, puno nam je poznatije ponašanje domaćih životinja s kojima živimo. Uznemirenost, dezorijentiranost i tinitus su neki od simptoma izloženosti buci od vatrometa. Za Novu godinu ptice bježe s mjesta gdje odmaraju kako bi izbjegle iznenadnu buku koja ih uznemiruje te, ovisno o udaljenosti koju prelaze, veličini ptica i trajanju buke (vatrometa), može doći do iscrpljenosti ptica, ali isto tako može doći do kolizije sa zgradama, prometom ili drvećem. Ovakvo uznemiravanje predstavlja velik problem za ptice jer se veliki broj vrsta kreće u jatima, a sam razmjer uznemiravanja je na vrlo raširenom području. Zimski mjeseci su puno „teži“ za ptice, trebaju bolje čuvati energiju, te treba izbjegavati korištenje pirotehničkih sredstava kad je i gdje god je to moguće. U periodu gniježđenja koje se odvija u proljeće i rano ljeto, situacija je nešto drugačija. Ptice uslijed ovakvog uznemiravanja bježe s gnijezda, ostavljajući mlade ptice izložene vremenskim (ne)prilikama i predatorima. Ovisno o veličini vatrometa, može doći do potpunog napuštanja individualnih gnijezda ili pak cijelih kolonija. I ovdje ptice stradavaju u koliziji sa zgradama, prometom ili drvećem. Razlika u odnosu na novogodišnji vatromet je da su ptice puno raštrkanije i rahlije raspoređene u staništu, tako da kad dođe do ovakvog uznemiravanja, uznemiruje se relativno mali broj jedinki.\nPoželjno je svako uznemiravanje divljih životinja svesti na najnižu moguću razinu. Lokaliziranjem područja na kojem se odvija korištenje pirotehničkih sredstava i izbjegavanjem poznatih lokacija gnijezda i kolonija ptica, značajno se smanjuje mogućnost uznemiravanja. Smanjenjem trajanja i intenziteta vatrometa pomaže se pticama, a također se može smanjiti i uznemiravanje.  U današnje vrijeme postoje i alternativne opcije vatrometa, a to su tihi vatrometi. Za razliku od glasnih vatrometa, koji mogu imati za posljedice uznemirenost ptica i njihova stradavanja, tihi vatromet znatno smanjuje buku prilikom eksplozije. Udruga BIOM, Preradovićeva 34, Zagreb, 10000, info@biom.hr\"","Nije prihvaćen","Cilj ovog Pravilnika nije zabrana izvođenja vatrometa kao ni uznemiravanje i usmrćivanje životinja, što uključuje i ptice, već propisivanje uvjeta za sigurno izvođenje javnih vatrometa.\nTakođer, predloženu zabranu nije dozvoljeno propisati podzakonskim aktom, odnosno ovim pravilnikom, već Zakonom o eksplozivnim tvarima te proizvodnji i prometu oružja"]
[4,"GORAN MAUHER","PRAVILNIK O IZVOĐENJU JAVNOG VATROMETA,\nČlanak 2.","Što je sa privatnim osobama i ispaljivanjem vatrometa na ulicama, odnosno iznad obiteljskih domova?","Nije prihvaćen","Uporaba pirotehničkih sredstava od strane fizičkih osoba propisana je Zakonom o eksplozivnim tvarima te proizvodnji i prometu oružja (NN br. 70/17 i 141/20)"]
[5,"GORAN MAUHER","PRAVILNIK O IZVOĐENJU JAVNOG VATROMETA,\nČlanak 3.","Uključiti obiteljske kuće i zgrade, udaljiti izvođenje vatrometa minimalno 200 m od prve stambene jedinice. Sukladno pravilniku predložiti lokalnoj jedinici samouprave određivanje mjesta za ispaljivanje vatrometa i korištenje pirotehničkih sredstava.","Nije prihvaćen","Zakonom o eksplozivnim tvarima te proizvodnji i prometu oružja (NN br. 70/17 i 141/20) propisano je da odobrenje za mjesto i vrijeme izvođenja javnog vatrometa izdaje Ministarstvo unutarnjih poslova.\nTakođer, mišljenja smo kako su propisivanjem strogih sigurnosnih uvjeta predloženim odredbama postignuti sigurnosni ciljevi, a posebno iz razloga što inspektori Ministarstva unutarnjih poslova prije izvođenja javnog vatrometa utvrđuju sigurnosne uvjete, odnosno sigurnosni pojas, na temelju vrste i tehničkih karakteristika pirotehničkih sredstava koja se namjeravaju upotrijebiti za izvođenje javnog vatrometa."]
[6,"Hinko Mance","PRAVILNIK O IZVOĐENJU JAVNOG VATROMETA,\nČlanak 8.","Umjesto termina \"dva aparata za početno gašenje tipa S-9\", navesti termin \"vatrogasne aparate s najmanje 18JG\" (sukladno Pravilniku o vatrogasnim aparatima)","Prihvaćen","Prihvaća se"]